
REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA VELA LUKA

Općinsko vijeće
KLASA: __________________
URBROJ: __________________
Vela Luka, __.__._____. godine
Na temelju članka 39. stavka 2. i 4. Zakona o pomorskom dobru i morskim lukama (NN br. 83/23 dalje: Zakon) i članka 29. Statuta Općine Vela Luka (“Službeni glasnik Općine Vela Luka” broj 11/21), po prethodno dobivenim suglasnostima DNŽ (KLASA: __________________, URBROJ: __________________, od __.__.____ godine), Općinsko vijeće Općine Vela Luka na svojoj __ sjednici, održanoj dana __.__.____ godine donosi
PLAN

upravljanja pomorskim dobrom na području Općine Vela Luka 
za period od 2024. – 2028. godine
1. REDOVNO UPRAVLJANJE POMORSKIM DOBROM

Članak 1.

Nadležnost Općine Vela Luka za redovnim upravljanjem pomorskom dobrom u općoj upotrebi na svom području određena je Zakonom (članak 39.). Pod redovnim  upravljanjem podrazumijeva se:

1. redovno održavanje i unaprjeđivanje pomorskog dobra u općoj upotrebi

2. brigu o zaštiti i osiguravanju opće upotrebe pomorskog dobra

3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje te uredbom iz članka 14. stavka 4. točke 11. ovoga Zakona ne smatraju građenjem, a koji ostaju u općoj upotrebi

4. nadzor nad pomorskim dobrom u općoj upotrebi

5. davanje dozvola na pomorskom dobru

6. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske

7. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru

8. održavanje reda na pomorskom dobru u općoj upotrebi 

2. PLANIRANE AKTIVNOSTI NA POMORSKOM DOBRU, PRIORITETI NJIHOVE REALIZACIJE I IZVORI SREDSTAVA ZA REALIZACIJU

Članak 2.

Sredstva za zaštitu i održavanje pomorskog dobra u općoj upotrebi u smislu obveza koje Zakon određuje Općini Vela Luka, planirana su Proračunom Općine Vela Luka.

Radovi na saniranju oštećenja podzida prometnica i šetnica na pomorskom dobru u općoj upotrebi, jednako kao na koncesioniranom području ili području Luke Vela Luka, su hitni, bez obzira na sadržaj planskih akata.

Čišćenje od naplavljenog otpada na pomorskom dobru može se provoditi zasebnim ugovorima između Općine Vela Luka, Komunalnih djelatnosti d.o.o., Turističke zajednice Općine Vela Luka i drugih društava te udruga iz područja turističkih djelatnosti.  
2.1  SREDSTVA ZA REDOVNO UPRAVLJANJE POMORSKIM DOBROM U OPĆOJ UPOTREBI

Članak 3.
Za provedbu mjera redovnog upravljanja pomorskim dobrom u općoj upotrebi sredstva će se osigurati iz slijedećih izvora: 

a) sredstva od naknada za koncesije (očekivani godišnji prihod: 34.327,00 € za 2024.g., 2025.g., 2026.g., 2027.g. i 2028.g. )
b) sredstva od naknada za posebnu upotrebu (očekivani godišnji prihod:  96,00 € za 2024.g., 2025.g., 2026.g., 2027.g. i 2028.g. )

c) sredstva od naknada za dozvole na pomorskom dobru (očekivani godišnji prihod: za 2024.g. je 1.990,00 €, za 2025.g., 2026.g., 2027.g. i 2028.g. je 2.000,00 €)
d) sredstva od naknade koju za upotrebu pomorskog dobra plaćaju vlasnici brodica i jahti upisanih u Upisnik brodova (nije prihod Općine Vela Luka)
e) sredstva koja se osiguravaju u državnom proračunu, proračunu jedinica područne (regionalne) samouprave i proračunu jedinica lokalne samouprave odnosno koja su prihod javne ustanove za zaštićene dijelove prirode 
f) sredstva od novčanih kazni naplaćenih za prekršaje propisane Odlukom o redu na pomorskom dobru (očekivani godišnji prihod: 200,00 € za 2024.g., 2025.g., 2026.g., 2027.g. i 2028.g.)
2.2. PLANIRANE AKTIVNOSTI NA POMORSKOM DOBRU, PRIORITETI NJIHOVE REALIZACIJE

Članak 4.
2.2.1. PLAN ODRŽAVANJA POMORSKOG DOBRA
a. plan čišćenja i održavanja obale, mora i podmorja

1. Postavljanje i uklanjanje dizala za osiguravanje ulaza u more za osobe s invaliditetom, na istočnom završetku plaže ispred hotela "Posejdon". Zadužuje se Komunalne djelatnosti d.o.o. za postavljanje, održavanje, uklanjanje i skladištenje dizala preko zime, što će odraditi bez naknade.
2. Planira se održavanje nerazvrstanih cesta na pomorskom dobru, odnosno planiraju se slijedeći iznosi: za 2024.g. je 15.000,00 €, za 2025.g. 0,00 €  i za 2026.g., 2027.g. i 2028.g. je 10.000,00 €.
b. plan sadnje i održavanja zelenila

1. Ne planira se sadnja i održavanje zelenila na pomorskom dobru, osim održavanja postojećih zelenih površina u predjelima Bobovišće i Bad. Za ovu stavku ne planira se dodatni trošak jer će se isto financirati kroz godišnje ugovore o održavanju komunalne infrastrukture, koji će se sklopiti sa Komunalnim djelatnostima d.o.o..
c. plan postavljanja zaštitnih brana za kupače na uređenim plažama

1. Postavljanje i uklanjanje plutača za ograđivanje prostora za kupače u uvali Gradina. Planirani trošak za svaku godinu je 96,00 €.

· Ograđivanje plaža na moru radi zaštite kupača ispred hotela "Posejdon" i "Adria", te kupališta "Vranac", uobičajeno trebaju izvršiti hotelske kuće, odnosno za plažu "Pod boriće" Županijska lučka uprava Vela Luka. Vaterpolo klub "Vela Luka" preuzet će brigu o ograđivanju svog igrališta pored hotela "Ožbalt". Općina Vela Luka ne planira troškove za ograđivanje ovih plaža.
d. plan postavljanja spremnika za odvojeno prikupljanje otpada
1. Planira se zadržati postojeće spremnike za odvojeno prikupljanje otpada na lokacijama: riva na Badu, Bobovišće, Vela riva. Ne planira se dodatni trošak za ovu stavku jer isto odrađuje Komunalne djelatnosti d.o.o. u sklopu redovnog poslovanja.
2. Planira se nabava komunalne opreme (spremnika za otpad) na pomorskom dobru, odnosno planiraju se slijedeći iznosi: za 2024.g. je 10.000,00 €, za 2025.g. 0,00 €  i za 2026.g., 2027.g. i 2028.g. je 10.000,00 €.
Članak 5.

2.2.2. PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI
Na pomorskom dobru planira se slijedeća gradnja:

a. gradnja i održavanje šetnica u cilju osiguranja pristupa moru i uz more

1. Uređenje zelenih površina, parkirališta i pločnika uz cestu u Bobovišću, na kat.čest.zem. 26/1, 26/2 i 26/3, sve K.O. Vela Luka. Planirani trošak za 2024.g. (projektna dokumentacija) je 2.500,00 €, za 2025.g. (radovi) je 46.000,00 € i za 2026.g., 2027.g. i 2028.g. je 0,00 €.

2. U slučaju manjeg oštećenja uslijed nevremena ili onečišćenja obale naplavnim otpadom, Općina Vela Luka će financirati popravak ili čišćenje iste. Obalu treba vratiti u prvobitno stanje, odnosno popraviti istim materijalom od kojeg je izgrađena. Planirani trošak je 5.000,00 € u 2024.g. i 2.500,00 € za 2025., 2026.g, 2027.g. i 2028.g.
3. Planira se uređenje prometa (prometni znakovi, horizontalna i vertikalna signalizacija) u Veloj Luci u dijelu koji se odnosi na nerazvrstane ceste na pomorskom dobru, odnosno planiraju se slijedeći iznosi: za 2024.g. je 0,00 €, za 2025.g. 0,00 €, za 2026.g. je 10.000,00 €, za 2027.g. i 2028.g. je 8.000,00 €.

4. Planira se nabava urbane opreme (klupe, koševi za otpatke…) na pomorskom dobru, odnosno planiraju se slijedeći iznosi: za 2024.g. je 4.327,00 €, za 2025.g. 0,00 €, za 2026.g., 2027.g. i 2028.g. je 4.327,00 €.
5. Planira se uređenje nerazvrstanih cesta (razni popravci) na pomorskom dobru, odnosno planiraju se slijedeći iznosi: za 2024.g. je 0,00 €, za 2025.g. 0,00 €, za 2026.g. je 2.200,00 €, za 2027.g. i 2028.g. je 1.200,00 €.
b. plan uklanjanja nezakonitih nasipa

1. Ukoliko se utvrdi postojanje nezakonitih nasipa na pomorskom dobru, a počinitelj se ne može utvrditi, Općina Vela Luka će ukloniti iste, u okviru redovnog upravljanja pomorskim dobrom na temelju rješenja inspektora pomorskog dobra.
c. plan uklanjanja molova, gatova, sunčališta, istezališta, lukobrana, riva i drugih građevina, kao i građevina u lukama i drugih samostalnih infrastrukturnih objekata, koje nisu vidljive na DOF-u 5/2011

1. Ukoliko se utvrdi postojanje nezakonito izgrađenih molova, gatova, sunčališta, istezališta, lukobrana, riva i drugih građevina, kao i građevina u lukama i drugih samostalnih infrastrukturnih objekata, koje nisu vidljive na DOF-u 5/2011, a graditelj odnosno investitor gradnje se ne može utvrditi, Općina Vela Luka će ukloniti iste, u okviru redovnog upravljanja pomorskim dobrom na temelju rješenja inspektora pomorskog dobra.
d. plan ozelenjavanja okoliša infrastrukturnih objekata, gdje je to moguće

Ne planira se ozelenjavanje okoliša infrastrukturnih objekata osim nabrojenih ovim Planom.
e. plan uklanjanja nezakonitih sidrenih blokova, lanaca, konopa i plutača za privez brodova

1. Ukoliko se utvrdi postojanje nezakonitih sidrenih blokova, lanaca, konopa i plutača za privez brodova na pomorskom dobru, a počinitelj se ne može utvrditi, Općina Vela Luka će ukloniti iste, u okviru redovnog upravljanja pomorskim dobrom na temelju rješenja inspektora pomorskog dobra.
Planira se uklanjanje nezakonito izgrađenih građevina sa pomorskog dobra, odnosno planiraju se slijedeći iznosi: za 2024.g. je 0,00 €, za 2025.g. 0,00 €, za 2026.g. 0,00 €, za 2027.g. i 2028.g. je po 3.000,00 €.
	Godina /Opis stavke
	Opći prihodi i primici (€)
	a) sredstva od naknada za koncesije (€)
	b) sredstva od naknada za posebnu upotrebu (€)
	c) sredstva od naknada za dozvole (€)
	f) sredstva od novčanih kazni (€)
	UKUPNO (€)

	2024.
	
	
	
	
	
	

	PLAN ODRŽAVANJA POMORSKOG DOBRA

	Postavljanje i uklanjanje dizala za osiguravanje ulaza u more za osobe s invaliditetom
	
	0,00
	
	
	
	0,00

	Održavanje nerazvrstanih cesta na pomorskom dobru
	
	15.000,00
	
	
	
	15.000,00

	Postavljanje i uklanjanje plutača za ograđivanje prostora za kupače u uvali Gradina.
	
	
	96,00
	
	
	96,00

	Komunalna oprema na pomorskom dobru
	
	10.000,00
	
	
	
	10.000,00

	PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI

	Uređenje zelenih površina, parkirališta i pločnika uz cestu u Bobovišću
	310,00
	
	
	1.990,00
	200,00
	2.500,00

	Sanacija postojeće obale i ostale usluge održavanja
	
	5.000,00
	
	
	
	5.000,00

	Urbana oprema na pomorskom dobru
	
	4.327,00
	
	
	
	4.327,00

	UKUPNO
	310,00
	34.327,00
	96,00
	1.990,00
	200,00
	36.923,00


	Godina /Opis stavke
	Ostali prihodi za posebne namjene (€)
	a) sredstva od naknada za koncesije (€)
	b) sredstva od naknada za posebnu upotrebu (€)
	c) sredstva od naknada za dozvole (€)
	f) sredstva od novčanih kazni (€)
	UKUPNO (€)

	2025.
	
	
	
	
	
	

	PLAN ODRŽAVANJA POMORSKOG DOBRA

	Postavljanje i uklanjanje dizala za osiguravanje ulaza u more za osobe s invaliditetom
	
	0,00
	
	
	
	0,00

	Postavljanje i uklanjanje plutača za ograđivanje prostora za kupače u uvali Gradina.
	
	
	96,00
	
	
	96,00

	PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI

	Uređenje zelenih površina, parkirališta i pločnika uz cestu u Bobovišću
	9.473,00
	34.327,00
	
	2.000,00
	200,00
	46.000,00

	Sanacija postojeće obale i ostale usluge održavanja
	2.500,00
	
	
	
	
	2.500,00

	UKUPNO
	11.973,00
	34.327,00
	96,00
	2.000,00
	200,00
	48.596,00


	Godina /Opis stavke
	Ostali prihodi za posebne namjene (€)
	a) sredstva od naknada za koncesije (€)
	b) sredstva od naknada za posebnu upotrebu (€)
	c) sredstva od naknada za dozvole (€)
	f) sredstva od novčanih kazni (€)
	UKUPNO (€)

	2026
	
	
	
	
	
	

	PLAN ODRŽAVANJA POMORSKOG DOBRA

	Postavljanje i uklanjanje dizala za osiguravanje ulaza u more za osobe s invaliditetom
	
	0,00
	
	
	
	0,00

	Održavanje nerazvrstanih cesta na pomorskom dobru
	
	10.000,00
	
	
	
	10.000,00

	Postavljanje i uklanjanje plutača za ograđivanje prostora za kupače u uvali Gradina.
	
	
	96,00
	
	
	96,00

	Komunalna oprema na pomorskom dobru
	
	10.000,00
	
	
	
	10.000,00

	PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI

	Sanacija postojeće obale i ostale usluge održavanja
	2.500,00
	
	
	
	
	2.500,00

	Uređenje prometa u Veloj Luci (ceste na pomorskom dobru)
	
	10.000,00
	
	
	
	10.000,00

	Urbana oprema na pomorskom dobru
	
	4.327,00
	
	
	
	4.327,00

	Uređenje nerazvrstanih cesta na pomorskom dobru 
	
	
	
	2.000,00
	200,00
	2.200,00

	UKUPNO
	2.500,00
	34.327,00
	96,00
	2.000,00
	200,00
	39.123,00




	Godina /Opis stavke
	Ostali prihodi za posebne namjene (€)
	a) sredstva od naknada za koncesije (€)
	b) sredstva od naknada za posebnu upotrebu (€)
	c) sredstva od naknada za dozvole (€)
	f) sredstva od novčanih kazni (€)
	UKUPNO (€)

	2027
	
	
	
	
	
	

	PLAN ODRŽAVANJA POMORSKOG DOBRA

	Postavljanje i uklanjanje dizala za osiguravanje ulaza u more za osobe s invaliditetom
	
	0,00
	
	
	
	0,00

	Održavanje nerazvrstanih cesta na pomorskom dobru
	
	10.000,00
	
	
	
	10.000,00

	Postavljanje i uklanjanje plutača za ograđivanje prostora za kupače u uvali Gradina.
	
	
	96,00
	
	
	96,00

	Komunalna oprema na pomorskom dobru
	
	10.000,00
	
	
	
	10.000,00

	PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI

	Sanacija postojeće obale i ostale usluge održavanja
	2.500,00
	
	
	
	
	2.500,00

	Uređenje prometa u Veloj Luci (ceste na pomorskom dobru)
	
	8.000,00
	
	
	
	8.000,00

	Urbana oprema na pomorskom dobru
	
	4.327,00
	
	
	
	4.327,00

	Uređenje nerazvrstanih cesta na pomorskom dobru 
	
	
	
	1.000,00
	200,00
	1.200,00

	Uklanjanje nezakonitih građevina sa pomorskog dobra
	
	2.000,00
	
	1.000,00
	
	3.000,00

	UKUPNO
	2.500,00
	34.327,00
	96,00
	2.000,00
	200,00
	39.123,00




	Godina /Opis stavke
	Ostali prihodi za posebne namjene (€)
	a) sredstva od naknada za koncesije (€)
	b) sredstva od naknada za posebnu upotrebu (€)
	c) sredstva od naknada za dozvole (€)
	f) sredstva od novčanih kazni (€)
	UKUPNO (€)

	2028
	
	
	
	
	
	

	PLAN ODRŽAVANJA POMORSKOG DOBRA

	Postavljanje i uklanjanje dizala za osiguravanje ulaza u more za osobe s invaliditetom
	
	0,00
	
	
	
	0,00

	Održavanje nerazvrstanih cesta na pomorskom dobru
	
	10.000,00
	
	
	
	10.000,00

	Postavljanje i uklanjanje plutača za ograđivanje prostora za kupače u uvali Gradina.
	
	
	96,00
	
	
	96,00

	Komunalna oprema na pomorskom dobru
	
	10.000,00
	
	
	
	10.000,00

	PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI

	Sanacija postojeće obale i ostale usluge održavanja
	2.500,00
	
	
	
	
	2.500,00

	Uređenje prometa u Veloj Luci (ceste na pomorskom dobru)
	
	8.000,00
	
	
	
	8.000,00

	Urbana oprema na pomorskom dobru
	
	4.327,00
	
	
	
	4.327,00

	Uređenje nerazvrstanih cesta na pomorskom dobru 
	
	
	
	1.000,00
	200,00
	1.200,00

	Uklanjanje nezakonitih građevina sa pomorskog dobra
	
	2.000,00
	
	1.000,00
	
	3.000,00

	UKUPNO
	2.500,00
	34.327,00
	96,00
	2.000,00
	200,00
	39.123,00




Članak 6.
2.2.3. Dohranjivanje plaža

U ovom planiranom razdoblju od 2024. – 2028. godine ne planira se dohranjivanje plaža na području Općine Vela Luka.
Članak 7.
Na području zaštićenih dijelova prirode, odnosno ekološke mreže (Natura 2000) ne planiraju se nikakve aktivnosti na pomorskom dobru.  

3.  NAMJENA DIJELOVA POMORSKOG DOBRA U OPĆOJ UPOTREBI

Članak 8.

Određuje se istočna plaža uvale Plitvine mjestom na kojoj se psi mogu dovoditi na kupanje.

Članak 9.

Pomorsko dobro namijenjeno naturistima su:

· Treći bili bok na Proizdu do svjetionika na zapadnom rtu.

4.  PLAN DAVANJA DOZVOLA NA POMORSKOM DOBRU I UVJETI ZA NJIHOVO IZDAVANJE
Članak 10.

Na pomorskom dobru planira se izdavanje dozvola prema slijedećim uvjetima:

a. broj dozvola na pomorskom dobru za koje će se raspisati javni natječaj

Planira se izdavanje 10 dozvola.
b. rok na koji se svaka pojedina dozvola na pomorskom dobru daje

Sve dozvole će se izdati na rok od dvije godine. 
c. djelatnosti za koja će se raspisati javni natječaj za dodjelu dozvola na pomorskom dobru

Raspisat će se javni natječaji za dodjelu dozvola na pomorskom dobru za djelatnosti: „Iznajmljivanje opreme za rekreaciju i sport primjerice iznajmljivanje plovila, iznajmljivanje plažne opreme, iznajmljivanje prijevoznih sredstava na osobni i električni pogon“, a sve prema Uredbi o vrstama djelatnosti i visini minimalne naknade za dodjelu dozvola na pomorskom dobru (NN 16/2024).
d. sredstva kojima se svaka pojedina djelatnost temeljem dozvole na pomorskom dobru može obavljati

„plovilo na vodomlazni pogon“, „plovilo na motorni pogon“, „plovilo pogonjeno ljudskom snagom, odnosno dasci za jedrenje ili jahanje na valovima“, „suncobrani“ i „ležaljke“.
e. broj sredstava kojima se svaka pojedina djelatnost temeljem dozvole na pomorskom dobru može obavljati nabrojeni su u slijedećim tablicama
	Naziv mikrolokacije
	Maksimalni dopušteni broj plovila na motorni pogon

	Zapadni kraj rive ispred hotela "Adria" u Plitvinama
	2

	Istočni dio rive ispred hotela „Ožbalt“
	1


	Naziv mikrolokacije
	Maksimalni dopušteni broj plovila pogonjenih ljudskom snagom, odnosno dasci za jedrenje ili jahanje na valovima (po komadu)

	Zapadno od plaže u uvali Pičena
	5

	Istočno od rive ispred hotela "Adria" u Plitvinama
	15


	Naziv mikrolokacije
	Maksimalni dopušteni broj ležaljki 
	Maksimalni dopušteni broj suncobrana

	Plaža hotela "Adria" u Plitvinama 
	15
	10

	Riva ispred hotela "Adria" u Plitvinama
	15
	10

	Zapadno od plaže u uvali Pičena
	6
	3

	Riva ispred hotela „Ožbalt“
	4
	2


	Naziv mikrolokacije
	Maksimalni dopušteni broj plovila na vodomlazni pogon

	Istočno od koncesioniranog područja kupališta "Vranac"
	3


	Zapadno od koncesioniranog područja kupališta "Vranac"
	3


Mikrolokacije za davanje dozvola na pomorskom dobru prikazane su na grafičkim prilozima (Prilog 1 – 10), odnosno na istima su prikazane lokacije na kojima se sredstva, koja se iznajmljuju temeljem dozvole na pomorskom dobru, moraju nalaziti složena kada nisu unajmljena od strane korisnika.
f. plan upravljanja prostorom na održiv i okolišno prihvatljiv način

Potrebno je zakupljenu površinu pomorskog dobra održavati u urednom stanju te svakodnevno uklanjati otpatke. Nije dozvoljeno nikakvo oštećivanje pomorskog dobra, nasipanje, betoniranje i slično. Nakon isteka dozvole na pomorskom dobru, zakupljenu površinu je potrebno vratiti u prvobitno stanje.

Članak 11.

Dozvole na pomorskom dobru dodjeljuju se putem javnog natječaja, a sve sukladno članku 71. Zakona. Odluku o davanju dozvola na pomorskom dobru, najpovoljnijem ponuditelju, donosi Općinsko vijeće, a na temelju te odluke, Načelnica donosi rješenje o davanju dozvole na pomorskom dobru. Zadužuje se Upravni odjel za gospodarenje prostorom i komunalne djelatnosti za unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske.
Članak 12.

Za izdavanje dozvola na pomorskom dobru sukladno odredbama ovog Plana, očekivani prihod za 2024.g. je 1.990,00 €, a za 2025.g., 2026.g., 2027.g. i 2028.g. je po 2.000,00 €.
Članak 13.
Temeljem javnog natječaja, ponuditelji su dužni dostaviti jamstvo za ozbiljnost ponude u obliku novčanog pologa ili zadužnice u iznosu polovine početne cijene za pojedinu mikrolokaciju iz natječaja za koju ponuditelj dostavlja ponudu. U slučaju nuđenja ponude za više mikrolokacija, iznos jamstva za ozbiljnost ponude dobiva se kao zbroj početnih cijena tih mikrolokacija. Jamstvo za ozbiljnost ponude odabranom ponuditelju uračunat će se u naknadu za davanje dozvole, a ostalim ponuditeljima će se vratiti. 
Članak 14.

U javnom natječaju tražit će se instrumenti osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere. Instrumenti naplate mogu biti:

a. lzjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije

b. Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na pomorskom dobru

c. Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru

d. Bjanko zadužnica ovjerena od javnog bilježnika kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe

e. Druge instrumente osiguranja kao što su bankarska garancija, novčani polog ili zadužnica.
Članak 15.

Naknada za obavljanje svih djelatnosti odredit će se javnim natječajem. Za početnu cijenu u javnom natječaju, primijeniti će se cijene definirane Uredbom o vrstama djelatnosti i visini minimalne naknade za dodjelu dozvola na pomorskom dobru (NN 16/2024).
Članak 16.

U trenutku otvaranja ponuda u javnom natječaju, ponuditelj ne smije imati dospjela dugovanja prema proračunu Općine Vela Luka i trgovačkim društvima u potpunom vlasništvu Općine Vela Luka. 

Članak 17.

Naknada za dozvolu na pomorskom dobru (za prvu godinu) plaća se prije izdavanja rješenja o davanju dozvole na pomorskom dobru. Godišnja naknada za dozvolu na pomorskom dobru (za ostale godine iz dozvole) plaća se najkasnije do 15. siječnja za tekuću godinu.

Protekom rokova iz stavka 1. ovog članka, Načelnica će izdane dozvole na pomorskom dobru poništiti rješenjem.
5. PLAN PROVODENJA NATJECAJA ZA DAVANJE DOZVOLA NA POMORSKOM DOBRU

Članak 18.

Dozvola na pomorskom dobru može se dati gospodarskom subjektu koji je registriran za obavljanje gospodarske djelatnosti za koju je podnio ponudu na Javni natječaj.

Članak 19.

Pravo podnošenja ponude, odnosno prijave za sudjelovanje na Javnom natječaju imaju sve fizičke osobe državljani Republike Hrvatske i državljani članica Europske unije, kao i sve pravne osobe koje imaju registrirano sjedište u Republici Hrvatskoj, odnosno nekoj od država članica Europske unije.

Članak 20.

Načelnica na temelju ovoga Plana do 01. veljače tekuće godine objavljuje Javni natječaj za dodjelu dozvola na pomorskom dobru na području Općine Vela Luka u ,Službenom glasniku Općine Vela Luka, na oglasnoj ploči, na mrežnim stranicama www.velaluka.hr i najmanje u jednom dnevnom glasilu.
Članak 21.

Tekst Javnog natječaja iz članka 22. ovoga Plana mora sadržavati slijedeće:

1. odredbu da se dozvola na pomorskom dobru može dati samo gospodarskom subjektu koji je registriran za obavljanje gospodarske djelatnosti za koju podnosi ponudu,

2. naziv mikrolokacije, oznaku djelatnosti, vrstu sredstava i njihovu količinu, broj dozvola i rok na koji se izdaju sukladno tabelarnom pregledu iz članka 10. ovog Plana i grafičkom prikazu iz Priloga 1-10 Plana,

3. početni iznos naknade za dozvolu na pomorskom dobru,

4. vrijeme trajanja dozvole na pomorskom dobu,

5. mjesto i vrijeme javnog otvaranja ponuda,

6. vrstu i iznos jamstva za ozbiljnost ponude kojeg treba dostaviti svaki ponuditelj, kao i podatke o računu u korist kojeg se uplaćuje jamstvo,

7. rok za podnošenje ponude na natječaj,

8. rok u kojem je odabrani ponuditelj dužan započeti obavljanje djelatnosti,

9. naznaku da se najpovoljnijom ponudom smatra ona ponuda koja uz ispunjavanje uvjeta iz Javnog natječaja ostvari najveći broj bodova prema kriterijima ocjenjivanja ponuda u natječaju,

10. obvezu ponuditelja da dostavi instrumente osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere,

11. odredbu da na natječaju ne može sudjelovati ponuditelj:

· koji je koristio pomorsko dobro bez valjane pravne osnove i/ili uzrokovao štetu na pomorskom dobru,

· koji ima dospjelih obveza temeljem javnih davanja,

· koji ima nepodmiren dug prema Općini Vela Luka, Komunalcu d.o.o. iz Vele Luke i Komunalnim djelatnostima d.o.o. iz Vele Luke po bilo kojem osnovu.
Tekst Javnog natječaja maze sadržavati i druge uvjete i podatke u svezi davanja dozvole na pomorskom dobu.
Članak 22.

Javni natječaj provodi Povjerenstvo za dodjelu dozvola na pomorskom dobru (u daljnjem tekstu: Povjerenstvo).

Administrativne poslove za Povjerenstvo obavlja Upravni odjel za gospodarenje prostorom i komunalne djelatnosti (u daljnjem tekstu: Upravni odjel).

Članak 23.

Članove Povjerenstva imenuje Načelnica posebnom odlukom, a Povjerenstvo ima 3 člana.
Članak 24.

Povjerenstvo obavlja poslove provođenja Javnog natječaja, prikupljanja i otvaranja, te ocjene ponuda.

O otvaranju i ocjeni ponuda s rang listom ponuditelja Povjerenstvo je dužno sastaviti zapisnik.
Članak 25.

Povjerenstvo je prije otvaranja ponuda dužno utvrditi koliko je ponuda zaprimljeno, te jesu Ii iste pravodobne. Ponude koje nisu predane u za to propisanom roku neće se uzet u razmatranje.

Nakon sto je utvrdilo koje su ponude predane u za to propisanom roku, Povjerenstvo će pristupiti otvaranju pristiglih ponuda prema redoslijedu njihova zaprimanja.
Članak 26.

Povjerenstvo je dužno razmotriti pravodobne ponude i utvrditi sadržavaju li iste sve podatke i dokumentaciju propisanu u Javnom natječaju (potpune ponude).

Ponude koje nisu potpune ne mogu se razmatrati prilikom utvrđivanja najpovoljnije ponude.

Članak 27.

Povjerenstvo je dužno utvrditi rang listu ponuditelja čije su ponude pravodobne i potpune i to na način da je najviše rangirani onaj ponuditelj čija je ponuda ocijenjena sa najvećim brojem bodova.

Zapisnik o pregledu i ocjeni ponuda Povjerenstvo je dužno dostaviti Načelnici. Zapisnik potpisuju svi prisutni članovi Povjerenstva.

Sastavni dio Zapisnika čine zaključci Povjerenstva po pojedinim točkama, osobito po pitanju pravodobnosti, potpunosti ponuda i bodovanja pojedinih kriterija iz ovog Plana, odnosno rang lista ponuditelja.

Članak 28.

Najpovoljnijim ponuditeljem smatra se ponuditelj čija ponuda prikupi najviše bodova prema kriterijima ocjenjivanja ponuda, uz uvjet da ispunjava i sve druge uvjete iz Javnog natječaja.

U slučaju odustajanja prvog najpovoljnijeg ponuditelja, najpovoljnijim ponuditeljem smatra se prvi slijedeći najviše rangirani ponuditelj uz uvjet da ispunjava i sve druge uvjete iz Javnog natječaja.

U slučaju da dva ili vise ponuditelja koji ispunjavaju uvjete iz Javnog natječaja ostvare jednak broj bodova prema kriterijima ocjenjivanja, a ispunjavaju sve uvjete iz Javnog natječaja, pravo prvenstva ima ponuditelj čija je ponuda ranije zaprimljena u pisarnici.

Članak 29.

Rok za podnošenje ponuda za dodjelu dozvola na pomorskom dobru propisat će se tekstom Javnog natječaja te isti ne smije biti kraći od 10 radnih dana od dana objave Javnog natječaja.

Članak 30.

Prikupljane pisanih ponuda provodi se dostavom preporučenom poštom ili neposredno predajom u pisarnici, u zatvorenoj omotnici uz naznaku: ,,ZA NATJECAJ ZA DODJELU DOZVOLE NA POMORSKOM DOBRU - NE OTVARAJ".

Ponuda za dodjelu dozvole podnosi se za jednu ili vise djelatnosti u odnosu na pojedinu mikrolokaciju.

U ponudi je potrebno izrijekom naznačiti naziv mikrolokacije, oznaku djelatnosti, vrstu sredstava i njihovu količinu/površinu na koje se ponuda odnosi sve sukladno odredbama natječaja.

Ponuditelj može podnijeti ponude za više mikrolokacija. 

Ponuda koja je podnesena za više mikrolokacija ili iz koje nije moguće odrediti za koje mikrolokacije, djelatnosti i sredstva se ista podnosi, smatrat će se neurednom te se neće uzeti u razmatranje.
Članak 31.

Pisana ponuda za sudjelovanje na Javnom natječaju mora sadržavati:

1. osnovne podatke o ponuditelju (ime i prezime, odnosno tvrtka ili naziv, adresa prebivališta, odnosno sjedišta i OIB), e-mail adresa i broj mobitela ponuditelja odnosno osobe ovlaštene za zastupanje ponuditelja ako se radi o pravnoj osobi),

2. preslik rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,
3. naziv mikrolokacije, oznaku djelatnosti, vrstu sredstava i njihovu količinu na koje se ponuda odnosi, sve sukladno odredbama natječaja
4. ponuđenu naknadu za dozvolu najmanje u visini početnog natječajnog iznosa za tu mikrolokaciju,

5. dokaz o sposobnosti vozila na motorni pogon za plovidbu (samo u slučajevima kada se odobrenje traži za obavljanje djelatnosti vozila na motorni pogon),

6. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja,

7. zadužnicu ovjerenu od javnog bilježnika ispunjenu na traženi iznos jamstva za ozbiljnost ponude,
8. potvrdu Porezne uprave da nema dospjelih, a nepodmirenih dugovanja po osnovi javnih davanja prema državnom proračunu (ne stariju od 30 dana od dana objave javnog natječaja),
9. potvrdu o nepostojanju dugovanja po bilo kojem osnovu prema Općini Vela Luka, Komunalnim djelatnostima d.o.o. i Komunalcu d.o.o. iz Vele Luke (ne stariju od 30 dana od dana objave javnog natječaja),
10. dokaz da će upotrebljavati opremu i prateće instalacije i pružati usluge koje koriste ekološki prihvatljive materijale

11. podatak o vremenskom razdoblju tijekom godine u kojem će ponuditelj obavljati djelatnost temeljem dozvole,

12. dokaz o prethodnom iskustvu i dobrom i odgovornom obavljanju djelatnosti, odnosno korištenju pomorskog dobra ili izjavu da to nema,
13. ostalu dokumentaciju koju je ponuditelj obvezan podnijeti sukladno uvjetima iz Javnog natječaja.

Članak 32.

Obvezni uvjeti koje mora ispunjavati ponuditelj koji podnosi prijavu na Javni natječaj za davanje dozvole na pomorskom dobru su:

1. da je registriran za djelatnost za koju podnosi prijavu na natječaj,

2. da nema dospjelih obveza temeljem javnih davanja,

3. da nije koristio pomorsko dobro bez valjane pravne osnove i /ili uzrokovao štetu na pomorskom dobru.

Članak 33.

Ponude zaprimljene na Javnom natječaju za davanje dozvola na pomorskom dobru sukladno ovom Planu ocjenjivat će se prema slijedećim kriterijima:

1. ponuđeni iznos naknade za dozvolu na pomorskom dobru - najviše 60% ocjene ponude,

2. upotreba opreme i pratećih instalacija i pružanje usluga koje koriste ekološki prihvatljive materijale - najviše 10% ocjene ponude,

3. vremensko razdoblje obavljanja djelatnosti temeljem dozvole (duzi period obavljanja djelatnosti koji pospješuje izvansezonsku ponudu nosi veći broj bodova) - najviše 15% ocjene ponude,
4. prethodno iskustvo i dobro i odgovorno obavljanje djelatnosti, odnosno korištenje pomorskog dobra - najviše 15% ocjene ponude.
Članak 34.

Ponude zaprimljene na Javnom natječaju za davanje dozvola na pomorskom dobru sukladno ovom Planu ocjenjivat će se na način da pojedina ponuda može biti ocijenjena s najviše 100 (stotinu) bodova razmjerno kriterijima za odabir ponude.

U slučaju da pojedini ponuditelj nije dostavio dokaze da ispunjava jedan ili vise kriterija za taj mu se kriterij neće dodijeliti bodovi.
Članak 35.

Odluku o odabiru najpovoljnijeg ponuditelja, odnosno odluku o poništenju Javnog natječaja, na prijedlog Načelnice donosi Općinsko vijeće.

Odluka o odabiru najpovoljnijeg ponuditelja za dodjelu dozvole donosi se u roku od 30 (trideset) dana od dana isteka roka za dostavu ponuda. 
Članak 36.

Na temelju odluke Općinskog vijeća o odabiru najpovoljnijeg ponuditelja rješenje o dozvoli na pomorskom dobru donosi Načelnica.
6. PLAN NADZORA OVLAŠTENIKA DOZVOLA NA POMORSKOM DOBRU

Članak 37.

Ovim Planom nadzora ovlaštenika dozvola na pomorskom dobru obuhvaćaju se svi ovlaštenici dozvola na pomorskom dobru u svakoj kalendarskoj godini.
Članak 38.

Red na pomorskom dobru propisuje se Odlukom o redu na pomorskom dobru (Službeni glasnik Općine Vela Luka br. 11/23).

Nadzor nad provedbom reda na pomorskom dobru propisan odlukom iz prethodnog stavka provode pomorski redari, a ovlašteni su ga provoditi i inspektori pomorskog dobra.
Članak 39.

Pomorski redari obavljat će kontrolu poštivanja opsega i granica korištenja pomorskog dobra utvrđenim u rješenju o davanju dozvole na pomorskom dobru.

Ukoliko utvrde da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu pomorskog dobra, Načelnica će donijeti rješenje o ukidanju dozvole na pomorskom dobru, sve sukladno odredbama Zakona.

Članak 40.

Ovlaštenik dozvole na pomorskom dobru dužan je uvažavati opći javni interes i značaj pomorskog dobra, propise o sigurnosti plovidbe, zaštite okoliša i reda na pomorskom dobru.
7. UVJETI OBAVLJANJA DJELATNOSTI TEMELJEM DOZVOLE NA POMORSKOM DOBRU
Članak 41.

Način korištenja dodijeljene mikrolokacije ne smije isključivati ili ograničavati opću upotrebu pomorskog dobra.

Članak 42.

Ležaljke i suncobrani kojima se obavlja djelatnost "komercijalno-rekreacijski sadržaji" ne smiju zauzimati plažu, odnosno dodijeljenu mikrolokaciju u vrijeme kada nisu iznajmljeni. Drugim riječima, ležaljke i suncobrani moraju biti naslagani (odloženi) jedno na drugo, da ne zauzimaju plažu u vrijeme dok nisu iznajmljeni. Kad netko iznajmi ležaljku i suncobran tek onda ih smije postaviti na odobrenu mikrolokaciju te isto vratiti na mjesto za odlaganje nakon završetka korištenja.
Članak 43.

Uvjeti obavljanja djelatnosti za djelatnost iznajmljivanja plovila na vodomlazni pogon, na lokacijama iz grafičkih priloga (Priloga 9 i Priloga 10), prema dopisu Lučke kapetanije Dubrovnik (KLASA: 342-22/24-01/41, URBROJ: 530-04-11-2-24-2, od 18.01.2024.g.):
· Područje uplovljavanja/isplovljavanja označiti sigurnosnim koridorom u smjeru juga - jugoistoka u smjeru LNT „Korkyra“ s obje strane podjednako od baze uz obalu u dužini od 30 m s nanizanim plovcima bijele boje u razmaku od 1,0 m, promjera najmanje 5 cm, na kraju koridora (rubnim točkama) na širini od 10,0 m postaviti plutače žute boje promjera ne manjeg od 30 cm, brzina uplovljavanja/isplovljavanja plovila ne smije biti veća od 4 čvora, obavljanje djelatnosti je zabranjeno unutar morske ograde kupališta, plovilo na vodni mlazni pogon može se izdavati samo osobama koje su osposobljene za upravljanje tom vrstom plovila, osobe koje koriste plovila na vodni mlazni pogon moraju u plovidbi na sebi nositi prsluk za spašavanje odobrenog tipa i sigurnosnu kacigu, pružanje usluga obavljati isključivo od izlaska do zalaska sunca.

8. ZAVRŠNE ODREDBE

Članak 44.

Do donošenja rješenja o stjecanju ovlaštenja za obavljanje poslova nadzora pomorskog dobra u općoj upotrebi , u postupku i na način propisan odredbama Zakona, nadzor nad redom na pomorskom dobru obavlja će se sukladno odredbama općih akata Općine Vela Luka kojima se ureduje komunalni red.
Članak 45.

Polazeći od dužnosti Općine Vela Luka da štiti pravo na opću upotrebu pomorskog dobra na svom području, svako samovlasno zauzeće i devastaciju pomorskog dobra, a naročito nasipavanje mora i oštećenja prirodne obale – mrkinte, prijavit će se tijelima nadležnima za inspekcijski nadzor bez odgode.
Općinsko vijeće neće izdati dozvolu na pomorskom dobru u svim slučajevima kada se za obavljanje djelatnosti predviđa oštećenje prirodne obale, a ukinut će ga u slučajevima kada je do oštećenja neovlašteno došlo. 

Općinsko vijeće neće izdati dozvolu na pomorskom dobru u svim slučajevima kada se za obavljanje djelatnosti predviđa uklanjanje značajnije biljne zajednice.

Članak 46.

Ovaj Plan stupa na snagu danom objave u “Službenom glasniku Općine Vela Luka.

Predsjednik
Zoran Manestar

Prilozi:

- Grafički prilozi (Prilog 1 – 10)
Dostaviti:

- "Službeni glasnik Općine Vela Luka"

- Dubrovačko – neretvanska županija, Gundulićeva poljana 1, 20000 Dubrovnik
- Pismohrana
OBRAZLOŽENJE
U srpnju 2023. godine stupio je na snagu novi Zakon o pomorskom dobru i morskim lukama (NN 83/23). Na temelju članka 39. stavka 4. tog zakona, Općinsko vijeće donosi Plan upravljanja pomorskim dobrom na području Općine Vela Luka za period od 2024. – 2028. godine. 
U periodu od 26.09.2023. – 26.10.2023. godine provedeno je savjetovanje s javnošću za navedeni Plan, a u tom periodu nije zaprimljena nijedna primjedba niti prijedlog.

Prijedlog Plana bio je uvršten u dnevni red 17. sjednice Općinskog vijeća, međutim, Načelnica je povukla plan iz dnevnog reda, budući za isti nije bila ishođena potrebna suglasnost  DNŽ – Upravni odjel za prostorno uređenje i gradnju, Sjedište Dubrovnik stoga se isti smatra nevaljalim. Također, Plan nije bio usklađen s Pravilnikom o sadržaju plana upravljanja pomorskim dobrom koji u pripremi Plana i prijedloga savjetovanja nije bio ni donesen. 
Prilikom ishođenja suglasnosti DNŽ- Upravnog odjela za zaštitu okoliša i komunalne poslove, isti Plan je korigiran u dijelu koji se odnosi na zaštićene dijelove prirode i dohranjivanja plaža.
Pravilnik o sadržaju plana upravljanja pomorskim dobrom (NN 150/2023) stupio je na snagu 23.12.2024.g. Nakon stupanja na snagu, Plan se dodatno korigirao i uskladio s odredbama istog pravilnika.
U periodu od 02.01.2024. – 01.02.2024. godine provedeno je savjetovanje s javnošću za navedeni Plan. Po završetku savjetovanja, svi pristigli prijedlozi razmotreni su i prihvaćeni, odnosno primljeni na znanje uz obrazloženja koja su sastavni dio Izvješća o savjetovanju s javnošću (KLASA: 008-02/24-01/001, URBROJ: 2117-21-01-6, od 08.02.2024.)
DNŽ – Upravni odjel za prostorno uređenje i gradnju, Sjedište Dubrovnik, OIB: 32082115313, dostavio je suglasnost na Plan (KLASA: 350-01/23-10/000364, URBROJ: 2117-23-1/2-24-0004, 18.01.2024.).
Dana 07.02.2024. godine zaprimljena je suglasnost na Plan (KLASA: 342-02/23-01/92, URBROJ: 2117-08/1-24-4, 05.02.2024.) od strane DNŽ – Upravnog odjela za poduzetništvo, turizam i more.
Dana 09.02.2024.g. stupila je na snagu Uredba o vrstama djelatnosti i visini minimalne naknade za dodjelu dozvola na pomorskom dobru (NN 16/2024). Pojmovi u Planu su usklađeni sa pojmovima iz Uredbe, npr. skuter je preimenovan u plovilo na vodomlazni pogon, a brodica u plovilo na motorni pogon.
S da je Plan usklađen s Zakonom, Pravilnikom i Uredbom te su prikupljene sve suglasnosti predlaže se Općinskom vijeću da usvoji Plan upravljanja pomorskim dobrom na području Općine Vela Luka za period od 2024. – 2028. godine. Nakon donošenja Plana na Općinskom vijeću isti će se uputiti na suglasnost Lučkoj kapetaniji. 
